title: "Ден разделен" или провалът на балансирането

maintext:
Фотограф: Анелия Николова
"Дневник" публикува анализа на Даниел Смилов от портал "Култура".Бойко Борисов е видимо разбалансиран. Както коректно съобщиха "Не!новините", вчера той влетя в парламента и се скара на чужди депутати затова, че неговите не бяха в залата. След това – на извънредно правителствено-коалиционно заседание – Борисов заплаши министрите на РБ, че ще ги изгони и три часа им три сол на главите по неизвестна причина, свързана с някакво Пиле Шарено, Лукарски и парите за учителите от Кунева. Накрая всички споменати излязоха успокоени, че остават в управлението, като препотвърдиха лоялността си към правителството и лично към Борисов. От името на РБ Найден Зеленогорски каза, че те не са хора, които биха се подложили на другарски съд, но всички изглеждаха доволни от присъдата.Сценката можеше да мине като упражнение в посока "стягане на редиците и коалиционната дисциплина". Също така можеше да бъде и "контролиране на щетата" от гафа в изборното законодателство с противоконституционния начин на броене на резултата на кандидатите за президент на първи тур.Между другото тази тема също стана повод за бараж от абсурдни изказвания. РБ твърдяха, че са внесли въпросното предложение в суматохата и без да го разбират, а водещият аргумент на ГЕРБ беше, че е по-важно кой го е внесъл, а не кой го е гласувал. За да направи този аргумент още по-убедителен, Борисов разви парламентаризма в неочаквана посока. Той заяви, че ГЕРБ ще приемат всички предложения, внесени от опозицията на следващото заседание. (Дано опозиционерите не се сетят да внесат искане за оставка на правителството!)На пръв поглед – каша като каша. С нищо по-различна от всичко, на което сме се нагледнали. "Избиването на балансите" на премиера, обаче, има и по-дълбок смисъл. Свидетели сме на провала на една цялостна политика на "балансиране", която той беше превърнал в своя запазена марка и която му позволяваше да е постоянен любимец на средния избирател.В непрекъснатия стремеж да "балансира" обаче той стана жертва на трагедията на всеки жонгльор и въжеиграч: създаде търсене за все по-екстремни номера, отиващи отвъд границите на човешките възможности и политическата логика. Изглежда идва времето, когато нашият премиер/Худини/Дейвид Копърфийлд ще стане жертва на някой от коронните си номера.Номер 1: Салто на геополитическото въжеВ началото този номер беше прост. Опъва се едно въже между Европа/САЩ и Русия и премиерът се разхожда елегантно по него. Публиката ръкопляска ентусиазирано. Въжето беше на ниско – и да падне Борисов, ще се отупа и ще се изправи. Ако се заклати към Русия, ще изтича до Брюксел за демонстрация на мускулна маса. Ако се заклати много към Вашингтон – ще се обади по телефона на Путин.На публиката този номер и омръзна, обаче: появиха се други, които закачиха въжето по-високо и почнаха да се разхождат и те важно-важно по него. БСП не само много вдигна височината, но и започна да балансира с голям прът, на единият край на който закачи Троянския кон, а на другия – Станишев, под формата на председател на ПЕС. Вярно е, че БСП паднаха лошо от въжето през 2014 г., но гладът за все по-екстремни номера остана. След тях "патриотите" също опитаха високо-рисков номер: на едната страна на пръта им виси европейското и натовското членство на България, а на другата страна – ракети насочени към Истанбул, бодлива тел и етическите правила на Чингиз хан по отношение бежанци и мигранти. БСП поизлекуваха фрактурите си от падането и предложиха нов номер с генерал без парашут. Всякакви други аматьори – от Велизар Енчев, през Марешки, та до Митьо Пищова – в момента предлагат собствени жонгльорски номера (кой от кой по-екстравагантни) върху геополитическото въже.Затова Борисов реши да удари всички веднъж завинаги в земята с коронен супер номер. Горе, близко до купола на цирка, той смята да мине по геополитическото въже с "патриотите" на гръб, като от време на време прави салта напред и назад.Номер 2: Антикорупционно жонглиранеОще през 2009 г. Борисов разбра, че публиката харесва жонглирането с антикорупционни топки. Въпросът е във въздуха винаги да има някое дело срещу средна по големина риба (да речем ректор на медицински университет или шеф на фонд), някой антикорупционен законопроект (като да речем този на г-жа Кунева) и няколко медии, които да раздухват обществения натиск за борба с корупцията. Това се харесваше, но до време. Популярността на номера пострада заради пожълтяването на медиите и постоянните напомняния от мониторинга на ЕК, че всъщност нищо не се случва. За да обнови репертоара след срутването на КТБ Борисов реши да предложи на публиката супер номер. Над финансовата пропаст, която фалитът на банката създаде, Борисов просна Цветан Василев като мост и започна да се разхожда по него. Заслуженото наказание за пишман банкера беше гарнирано и със сложен допънителен баланс. На едното рамо на премиера бяха разположени Г-н Пеевски и г-н Цацаров, а на другото – г-н Радан Кънев и Европейската комисия. И през цялото време антикорупционните топки се въртяха из въздуха без да падат. Поне до декември миналата година, когато Радан Кънев скочи и оттогава Борисов стои силно килнат към Пеевски и Цацаров. Докога ще издържи, не е много ясно.Номер 3: Съдебно-реформен ескапизъмГ-н Цацаров участва и в третия коронен номер на премиера. Завесата се вдига и на сцената излизат Борисов, Христо Иванов и Радан Кънев. Борисов обещава, че ще се обвърже с веригите на тежка съдебна реформа. Иванов и Кънев му помагат с обвързването, заключват веригите с конституционен катинар и Борисов гълта ключа. След това премиерът е сложен в черна парламентарна кутия, над която се спуска пердето на преговорен процес с ДПС и АБВ. След време Кънев и Иванов дърпат пердето и от кутията изскачат Цацаров и хората на Пеевски от ВСС – освободени от всякакви форми на контрол.Вярно е, че този номер не може да бъде броен за напълно успешен. Най-малкото двамата първоначални асистенти бяха поразени от резултата и се оттеглиха и сега Борисов трябва да разчита на инцидентни гастрольори. Също така след финала публиката остава озадачена за съдбата на премиера – освободил ли се е той от веригите, как му е стомахът заради глътнатия ключ и т.н. Но въпреки това ефектът върху хората е поразителен и те все още не могат да разберат какво точно се случва.На фона на все по-екстремните номера, които Борисов предлага, разбираемо е, че изпълнителят е изнервен.И вие да трябва да ги направите, и вие ще се изнервите, а може да ви избият и балансите.


description: "Ни мисля, че те ще са насочени в атака срещу нас, това е сигурно. Особено предвид начина, по който играем и броя на головете, които вече вкарахме през сезона", заяви Уолкът.

title: Уолкът: Срещу "Лудогорец" не бива да сме прекалено самоуверени

maintext:
Нападателят на лондончани очаква "Лудогорец" да не действа атакуващо на "Емиратс"
Нападателят на "Арсенал" Тио Уолкът заяви, че отборът му трябва да подходи внимателно към "Лудогорец". В същото време смята, че съперникът ще е притеснен заради добрата форма на лондончани.Воденият от Арсен Венгер състав спечели шестата си поредна победа с 3:2 срещу "Суонзи" и се изравни на върха с "Манчестър сити". В сряда англичаните приемат българския първенец в Шампионската лига."Ни мисля, че те ще са насочени в атака срещу нас, това е сигурно. Особено предвид начина, по който играем и броя на головете, които вече вкарахме през сезона", заяви Уолкът и добави, че е готов за мача в сряда."Всеки би казал, че това е двубой, който трябва да спечелим и наистина трябва да победим. Но е необходимо да се подготвим и да не сме прекалено самоуверени", добави Уолкът, вкарал два от головете срещу "Суонзи".Нападателят припомни, че в минали сезони "Арсенал" е имал проблеми в подобни мачове и даде за пример среща с "Олимпиакос".След два мача "Арсенал" и ПСЖ имат по четири точки в Шампионската лига, а "Лудогорец" и "Базел" са с по една.

fasttext_language: bg


title: "Лудогорец" взе леко "гостуването" си на "Монтана" и е на четвъртфинал

maintext:
Шампионите победиха с 4:0 миналогодишния финалист "Монтана"
[LAP.bg]
"Лудогорец" се класира с лекота за четвъртфиналите за Купата на България. Шампионите спечелиха с 4:0 символичното си "гостуване" на "Монтана" в Разград.Финалистът от миналия сезон беше домакин, но заради невъзможността да използва своя стадион, се съгласи мачът да е на "Лудогорец Арена". "Лудогорец" имаше пълно превъзходство и заслужено спечели.В деветата минута след ъглов удар се получи кратко разбъркване и Клаудиу Кешеру отблизо вкара за 1:0. Натискът на "Лудогорец" продължи - в 32-ата Натанаел Пимиента получи и с удар от 30-ина метра отбеляза хубав гол.Пет минути по-късно играчите на "Монтана" поискаха дузпа за нарушение срещу Фернандо Силва, но сигнал не последва.След почивката темпото спадна, но "Лудогорец" продължи да е по-деен. Жуниор Кишада нямаше късмет, като след удара му топката срещна гредата.В 79-ата минута Кешеру беше изведен сам срещу вратаря на съперника и вкара втория си гол. В последните секунди Въджил Мисиджан получи от румънския нападател и с лекота направи резултата 4:0.По-рано "Локомотив" (Пловдив) нямаше проблеми и стигна до 6:0 срещу "Оборище". "Дунав" (Русе) спечели с 2:0 срещу "Септември" като гост.


title: Отношенията с Русия ще са водещата тема на срещата на лидерите на ЕС

maintext: Лидерите на ЕС ще направят преглед на отношенията с Русия на двудневната среща на върха, започваща днес в Брюксел. В програмата им ще бъде включен и въпросът за тайното финансиране от страна на Москва на националистически организации и партии от политическата периферия в техните страни.Това става на фона на зачестяващи данни на спецслужбите, че Москва се намесва във вътрешната политика на европейските страни, съобщи "Файненшъл таймс".Разговорът ще е на работна вечеря и се очаква страни като Италия, Унгария, Гърция, Кипър и Австрия да се противопоставят на идеи за нови твърди мерки срещу Москва, както и да призоват за отмяна или облекчаване на санкциите срещу Русия.В същото време Лондон и Париж са за засилване на натиска над президента Владимир Путин най-вече заради Сирия и трагедията в Алепо.В последните седмици се увеличиха призивите за предприемане на действия срещу политиката на Москва в Сирия, но налагане на нови санкции е малко вероятно. Поне това се разбира от думите на германски държавен служител, цитиран от "Ройтерс".Това е първата среща на върха, на която ще присъства новият британски премиер Тереза Мей, след референдума за Брекзит от 23 юни . Предвид тежестта на други проблеми - като отношенията с Русия и мигрантската криза, се очаква преговорите за излизането на Великобритания от съюза да са на заден план.Очаква се днес и утре европейските лидери да обсъдят и пилотни проекти за предоставяне на финансова помощ на африкански страни в замяна на ангажимент за намаляване на мигрантския поток към Стария континент.Страните членки искат да наложат по-строги мерки за идентифициране на незаконните мигранти и връщането им обратно в Африка до края на годината, тъй като догодина се очаква хиляди хора да се опитат да прекосят Средиземно море, тръгвайки от Либия.Не на последно място европейските лидери ще трябва да решат как да процедират с ратифицирането на споразумението за свободна търговия с Канада, известно като CETA. По план то трябваше да бъде тържествено подписано на 27 октомври в Брюксел в рамките на среща на високо равнище ЕС-Канада. Но сега бъдещето на сделката е неясно, след като миналата седмица парламентът на Валония -френскоезичният регион на Белгия - обяви, че няма да даде съгласието си централното правителство да подпише споразумението Засега България и Румъния също запазват резервите си в очакване постигнатата договореност на най-високо държавно равнище за отпадането на канадските визи за техните граждани да се официализира, тоест да бъде включена в писмен документ.В началото на месеца, в телефонен разговор с премиера Бойко Борисов, канадският премиер Джъстин Трюдо пое ангажимент визите да отпаднат постепенно от 1 май 2017 г.


description: Ако сме смели, находчиви и автентични като Янко Тихов, ще стигнем далеч, независимо от избора си. Както и ще оцелеем на всеки остров, на който попаднем.

title: Да нарисуваш Лондон

maintext:
Художникът
[Бойко Боев]
През 1704 г. английски пиратски кораб претърпява корабокрушение в Тихия океан. От екипажа оцелява единствено шотландецът Александър Селкирк, двадесет и осем годишен, с характер като бурно море. Селкирк избягва участта на екипажа, благодарение на това, че достига до остров Мас а Тиера, на 640 км от крайбрежието на днешно Чили. Едва пет години по-късно на острова, населен с канибали, се появява кораб, който донася спасението на Селкирк. Вие какво бихте направили, ако се озовете сами на непознат остров?
Този въпрос е вълнувал писателят Даниел Дефо, който е съвременник на Селкирк. През 1719 г. той публикува своя роман за Робинзон Кройцнер, известен в цял свят като Крузо. Книгата, която мнозина смятат за първия английски роман, описва в подробности премеждията на Робинзон, който след корабокрушение прекарва сам на остров 28 години, 2 месеца и 19 дни преди да бъде спасен от своите.
Дефо няма намерение да напише приключенски роман. Той разказва история, която цели да представи характер и качества, като постоянство, находчивост, независимост, които са достойни за британците, както започват да се наричат жителите на Англия и Шотландия, след обединението им през 1707 г., на което Дефо е свидетел.
Мисля си за Робинзон Крузо след срещата ми с художника Янко Тихов. 297 години след написването на романа на Дефо, той и аз живеем във Великобритания. На този остров подобно на Робинзон Крузо Янко Тихов показва забележителни качества и характер, които могат да служат за пример. Нямам амбицията да съм Даниел Дефо, но искам да разкажа за българския художник в Лондон, за да вдъхновя и други с неговата история.
За първи път научих за Янко Тихов от публикация в "Ивнинг Стандард", който можете да видите вечер в ръцете на повечето лондончани в обществения транспорт. Във вестника се разказваше за картина на Тихов, която изобразява карта на Лондон. В нея отделните квартали бяха представени с паспортите на най-големите етнически общности, които ги обитават. Публикацията за картината посочваше, че авторът има български паспорт.
Преглед на оригинала
Картината с паспортите
[Личен архив]
Любопитен, затърсих сред паспортите на картата дали няма да открия неговия. Имаше един български. После ми стана любопитно колко души бяха видели статията за художника. Оказа се, че "Ивнинг Стандард" има тираж от 900 000 броя.
Разглеждайки сайта на българския художник , открих, че галерии в Лондон, Ню Йорк, Стокхолм и Сингапур представят негови творби. Видях и последните му работи. В тях открих Лондон. Старите сгради в Сохо ми бяха познати, но те не бяха същите. В тях Янко Тихов беше вкарал съвременен дух. Къщите от 18 и 19 век бяха станали като видео игра, населена от градски хора и животни. Облечени в съвременни дрехи, героите на тази игра и аз не се различавахме. Можех да си представя, че ги наблюдавам на живо. Разпознавах емоциите им в празните стаи, улици и покриви. Открих, че Янко Тихов беше уловил разноликия дух на Лондон, после го беше раздробил, за да го побере на платната си. Хората и животните пулсираха в тях като малки сърца. Видях Лондон като град с много сърца.
Преглед на оригинала
За да видите по-добре картината - кликнете на "Преглед на оригинала". Неговото творчество може да разгледате на www.yankotihov.co.uk
[Личен архив]
Писах на непознатия творец в Туитър. Няколко дни по-късно се срещнахме в лондонския квартал Сохо.
Ако Лондонското сити е финансовата част на Лондон, в Сохо са мюзикълите и развлеченията. Сградите на Сохо населяват повечето от картините на Янко Тихов. Поисках той да ми покаже оригиналните сгради, които познавах от творбите му. Получи се една разходка с истории, архитектура и изкуство, която дори най-добрият екскурзовод в Лондон не можеше да ми даде.
Преглед на оригинала
Сладкарницата "Патисери Валери" в Сохо, която е запазила духа на 30-те години на миналия век
[Бойко Боев]
Янко Тихов скоро ще стане на 40 години. Първото нещо, което прави впечатление, е буйната му коса; след това детската му усмивка и лъчезарните му очи. Слуша внимателно; после подбира думите си, сякаш са шарени топчета. Синият блейзър и посребрената коса му придават стабилност. Не се хвали, макар че от разказа му разбирам, че професионалните му постижения са забележителни. Ако трябва да го опиша с една дума, тя е благороден.
Дилъри от две лондонски галерии в Блумсбъри и Ислингтън продават картините на Янко Тихов. Едната галерия представя фигуративно изкуство на художника, а другата - типографското. Международните клиенти на галериите познават творбите на българския художник. Дилърите се грижат да представят картините му на подходящите хора и по подходящия начин. С клиенти Тихов не се среща. Ако купувач държи да се запознае с него, не говорят за бизнес, а за изкуство и за създаването на картините, които са били откупили.
Творческият си успех Янко Тихов дължи на участието на негови картини в годишните изложби на Кралската академия на изкуство във Великобритания. Създадена през 1768 г., академията, която е независима от държавата, включва 80 изтъкнати творци. От 248 години всяка пролет те преглеждат 12 хиляди творби, за да подберат около 1000 картини, от които само 150-200 на не-академици, за лятното изложение в елегантната Бърлингтън Хаус на Пикадили в Лондон
.
Ежегодно 150 хиляди души гледат изложението. Попадането на картина на него означава не само, че тя му ще бъде откупена веднага, но и че авторът й ще получи покани от галерии. Янко Тихов има вече три участия в лятното изложение на Кралската академия за изкуство, които са последвани от множество покани за изложби в галерии по света.
В края на следването си в Художествена академия в София, Янко Тихов решава, че за да се развива като художник, трябва да пътува по света. Месец след дипломирането си през 2001 г. той е вече в Лондон.
"Още като студент направих изложби в престижни галерии в София. Благодарен бях за наученото в Академията, но през последната година като студент вече чувствах, че този етап от живота ми е свършил. Учеха ни нещо, за което не виждах развитие в България. Все едно да станеш пекар, но да няма фурна.
Дадох си сметка, че в България ми предстои само да броя колко изложби съм направил в една и съща галерия. Затова с парите, които бях изкарал от продажба на картини след изложба в софийската галерия "Витоша", си купих билет и виза и пристигнах с приятелката си в Англия. Не исках да търся по-добър стандарт на живот, а да продължа да се развивам като художник."
Първоначално Янко Тихов учи английски и си търси работа. Наемат го в графично студио. В София той е следвал "Графика" и в куфара си от България са няколко плочки офорт с негови студентски творби. В графичното студио има възможност да ги печата и показва.
"Два месеца след като пристигнах в Лондон кандидатствах с моя работа на конкурс за лятното изложение на Кралската академия за изкуство. Графиката беше с размерите на сегашните мобилни телефони. Бяха кандидатствали десетки хиляди души. Моята творба попадна след 150-те избрани за изложението. Малко след това получих 30 писма, половината от комерсиални галерии с предложение за изложби. Така видях, че фурните, които не съществуват в България, тук ги има."
Спомняте ли си как Робинзон Крузо си строи жилище, после колиба в полето? Издигайки плетове и стени, създавайки градини той постепенно завладява острова и се адаптира към живота в него. Подобно, Янко Тихов завладява Лондон като го рисува. Това е неговият начин да се адаптира към него.
Янко Тихов ми разказва, че преди да нарисува картините си в Сохо, той дълго е оглеждал сградите. Кварталът познава добре, тъй като "бохемските" му години минавали в него. В Сохо е имал и ателие. По време на разходката ми показва къде е седял, докато е рисувал отделните сгради, и обяснява защо е подбрал всяка от тях. Например, харесал сладкарницата "Патисери Валери", която е запазила духа на 30-те години на миналия век, заради богата й историята и скромния й вид.
Докато ядем торти в "Патисери Валери", обсъждаме други две картини (диптих) на Янко Тихов, които показват сграда на Дийн Стрийт през деня и нощта.
Преглед на оригинала
За да видите по-добре картината - кликнете на "Преглед на оригинала". Неговото творчество може да разгледате на www.yankotihov.co.uk
[Личен архив]
На всеки прозорец се вижда човек. В нощната картина обитателите на сградата са мъже, а в дневната жени. Всички са голи и сами. Темата е Рефлексия, като отражение и размисъл.
Преглед на оригинала
За да видите по-добре картината - кликнете на "Преглед на оригинала". Неговото творчество може да разгледате на www.yankotihov.co.uk
[Личен архив]
"Обичам в една картина всеки да си намира своя прочит. Това, което съм искал да кажа за рефлексията, е само един прочит. Много по-важно е какво ще види всеки от един от нас. Едни откриват себе си, други нещо воайорско, трети – анимация. Всеки има свой прочит и това е хубавото на една картина – да действа на повече от едно ниво," казва Янко Тихов. "Сохо има определен имидж, който се променя, но с картините си аз променям мита за Сохо, защото ако те бяха в Съри, щеше да действа на подсъзнателно ниво по друг начин."
Докато сме на Дийн Стрийт, за да огледаме оригиналната сграда от диптиха на Янко Тихов, ни заговаря бездомник на име Пол. Каза, че е бивш войник в Афганистан. После ни показва мускулите си. Янко Тихов бърка в джоба си, за да му даде пари, а аз през това време оглеждам един господин, облечен от глава до пети във виолетови дрехи. Подобни типове са характерни за Сохо, който е един от най-разноликите квартали на Лондон. Още от миналите епохи, когато тук са живеели гърци, избягали от Османската империя, хугеноти, избягали от Франция, германски революционери, начело с Карл Маркс, проститутки и гейове, музиканти и бохеми. В този пъстър свят се живее шеметно. Затова човек може да се загуби в Сохо, да забрави кой е и вечно да остане незабележим.
Янко Тихов не се е загубил в Лондон. Той е забележим като господина с виолетови дрехи. Защото има свой автентичен глас. Неговите творби представят гледната точка на един европеец и българин във Великобритания. Този автентичен глас звучи най-силно в топографските картини на художника, в които чрез паспорти са представени карти на Лондон и Европа.
"Детската ми мечта беше да пътувам. В миналото това беше трудно, затова получаването на паспорт и виза беше събитие. Като пътувах, открих предразсъдъци с оглед на произхода. Винаги ми е били интересно разделянето заради корицата на паспорта. Изпитвал съм го в различни варианти с български паспорт преди и след приемането ни в Европейския съюз, както и с британския си паспорт, който получих преди години. Много хора са изпитвали това. Рисувайки паспортите на свои приятели и познати от различни части на света, представям техния опит и съдби."
Янко Тихов се вълнува от манипулациите чрез географските карти. Според него хората вярват, че границите не се променят, тъй като от малки живеем с едни и същи представи за картите и държавите, изобразени на тях. Затова е лесно да бъдем манипулирани. Като ползва лентикулярен печат – познат от стерео календарите с японки, които се намигат – Тихов показва как границите и идентичността на европейските държави се променят във времето. Желанието на художника е да промени представата за границите в буквалния и преносния смисъл и по този начин да противодейства на днешния агресивен национализъм.
Разходката ми с Янко Тихов свършва близо до "Севън Дайълс", площад в Ковънт Гардън, където се събират седем улици. Спомням си, че Чарлз Дикенс беше написал, че на "Севън Дайълс" човек е безкрайно любопитен накъде би го отвела всяка от улиците наоколо.
"Севън Дайълс", площад в Ковънт Гардън
[Бойко Боев]
Мисля си, че ако сме смели, находчиви и автентични като Янко Тихов, ще стигнем далеч, независимо от избора си. Както и ще оцелеем на всеки остров, на който попаднем. Подобно на Робинзон Крузо.
Бойко Боев е автор заедно с Десислава Дякова на блога Разходки из Лондон , чиято цел е да свърже българите с Лондон и лондончани." Разходки из Лондон" е рубрика и в "Дневник"


description: В дигитализирането на огромният масив от над 200 хиляди архивни документи са участвали "Столична библиотека", "Националния литературен музей" и института за литература към Българска академия на науките

title: Ръкописи и документи на български писатели ще бъдат достъпни в интернет

maintext:
Книги от къщата музей на Пейо Яворов в София
Фотограф: Веселин Николов
о дни на специално създадена онлайн платформа ще станат достъпни снимки, ръкописи, документи на Петко и Пенчо Славейкови, Иван Вазов, Михалаки Георгиев, Пейо Яворов, Елин Пелин, Николай Лилиев, Христо Смирненски, Асен Разцветников, Елисавета Багряна, Никола Вапцаров, Фани Попова-Мутафова и Димитър Димов. Те ще бъдат публикувани на сайта
В онлайн портала са включени и ръкописи на ромски език и периодика, посветена на ромската култура.
Това съобщиха на пресконференция днес ръководителите на инициативата "Българската литературна класика - знание за всички. Неизвестни архиви и културни контексти". В дигитализирането на огромния масив от над 200 хил. архивни документи са участвали Столичната библиотека, Националният литературен музей и Институтът за литература към Българска академия на науките.


description: 72-годишният професор от БАН разказва, че нападението е извършено, след като ударил с колата си тази на зам.-кмета на столичния район "Слатина".

title: Професор се оплака от полицейско насилие, делото е срещу неизвестен извършител

maintext:
Фотограф: Красимир Юскеселиев
След катастрофа в средата на октомври в София професор Александър Михалев е бил пребит от мъж, въоръжен с пистолет, съобщи Нова телевизия". 72-годишният професор от БАН разказва, че след като се удря с колата си тази на зам.-кмета на столичния район "Слатина", се появява млад мъж, представил се впоследствие за полицай от Първо районно управление.Според Михалев мъжът му е казал: "Ако не беше с белите коси, щях да те застрелям"."В началото, като извади пистолета, помислих, че е мутра. Преди да тръгнем с линейката, синът ми го пита – защо би баща ми, а той му казва: "Аз съм от Първо районно, каквото искам мога да правя", разказва професор МихалевДелото за побоя още се води срещу неизвестен извършител. Наблюдаващият прокурор Невена Зетова коментира, че към настоящия момент не са събрани достатъчно доказателства, за да бъдат повдигнати обвинения.Михалев обаче е получил признание от полицаи от Първо районно, че побойникът е техен колега. Второто доказателство е, че колата му, с която е бил на мястото на побоя, е собственост на Първо районно."Влезе в стаята и каза, влизам при Пенчев. Там има камери, могат да го засекат", обяснява професор Михалев като последно доказателство, че е бил удрян от полицай. На професора обаче не е разрешено дори разпознаване.Нова телевизия съобщава, че заподозреният от проф. Михалев полицай наистина е бил разпитван по случая, но никой не казва дали той е разследван от властите.


description: Премиерът Бойко Борисов събра лидерите на Патриотичния фронт и Реформаторския блок в парламента, ден преди извънредното заседание на парламента, на което трябва да се направят промени в Изборния кодекс.

title: Борисов, реформатори и патриоти спасяват коалицията

maintext:
Бойко Борисов
Фотограф: Анелия Николова
Премиерът Бойко Борисов събра лидерите на Патриотичния фронт и Реформаторския блок в парламента ден преди извънредното заседание на парламента, на което трябва да се направят промени в Изборния кодекс. Срещата се провежда в стаята на председателя на парламента Цецка Цачева.Борисов и вицепремиерът Румяна Бъчварова, в чийто ресор са коалиционните отношения, пристигнаха първи. След тях влязоха съпредседателят на Реформаторския блок Найден Зеленогорски, депутатите Борислав Великов и Румен Христов, министърът на отбраната Николай Ненчев, Даниел Вълчев и здравният министър Петър Москов, който е член на ДСБ. Срещата е по инициатива на Патриотичния фронт, който е представен от съпредседателите Валери Симеонов и Красимир Каракачанов, както и от депутата Борис Ячев.Очаква се да бъде постигнато съгласие по експресните промени в Изборния кодекс. Първият "препъникамък" е отпадането на лимитите от 35 секции в държава, за което настояват реформаторите, докато от Патриотичния фронт искат ограничението да остане заради контролирания вот от Турция. Вероятния изход е лимитът да отпадне само за държави в ЕС. Подробности очаквайте по-късно на www.dnevnik.bg


description: Благоевградската "Хидроенергийна компания" купи СПА комплекса "Катарино" до Банско. Продавач на 100% от "Катарино СПА хотел" е "Сибанк", информира "Капитал Daily" в днешния си брой.

title: Благоевградската "Хидроенергийна компания" купи хотел "Катарино"

maintext:
Освен четиризвездния хотел те ще започнат преговори и за покупка на вилите в съседство.
Фотограф: Катарино СПА
Благоевградската "Хидроенергийна компания" купи
Банката придоби през 2011 г. от първоначалния инвеститор - "Балканстрой". Групата се разрасна покрай строителния бум и няколко нейни предприятия, включително хотелът, бяха придобити от банки кредитори. Продавач на 100% от "Катарино СПА хотел" е "Сибанк", информира "Капитал Daily" в днешния си брой.Банката придоби през 2011 г. от първоначалния инвеститор - "Балканстрой". Групата се разрасна покрай строителния бум и няколко нейни предприятия, включително хотелът, бяха придобити от банки кредитори.
"Хидроенергийна компания"
млн. лв.
Сега в баланса на дружеството имотът е със стойност почти 9 млн. лв., но то има и пари по сметки от над 1 млн. лв. Годишният приход от наема на хотела е бил 373 хил. лв. за миналата година. О
т пролетта на тази година хотелът не работи.
СПА комплекса "Катарино" до Банско.Купувачътпрез последните години е изградила огромни соларни паркове в Германия, Чили, Япония и др. С новата инвестиция тримата й собственици Иван Чапов, синът му Кирил Чапов и Владимир Табутов са решили да навлязат в нова ниша. Освен четиризвездния хотел те ще започнат преговори и за покупка на вилите в съседство, които от пет години са под контрола на Цветелина Бориславова. Но основен бизнес за компанията остава изграждането на централи за възобновяема енергия, обясни пред "Капитал" Табутов.От купувача не пожелаха да съобщят цената.Старата сделка за 4-звездния хотел е била за 9.4 млн. евро според публикации в медии отпреди пет години - с 5.34 млн. евро е бил погасен дълг на "Балканстрой" към финансовата институция, а останалата сума от 4 млн. евро продавачът е насочил към изграждането на комплекса си "Пирин голф холидейз клуб". На подобна стойност активът - хотел и земя, е оценен и при апорта от 2011 г. - 18.6


description: Президентът Росен Плевнелиев поздрави първите студенти.

title: "Софтуерно инженерство" ще изучават 33-ма студенти във Великотърновския университет

maintext:
[PROGRAMISTA;]
PROGRAMISTA;", съобщиха от компанията, а
.
PROGRAMISTA;"
PROGRAMISTA;"
[PROGRAMISTA;]
PROGRAMISTA;".
Общо 33-ма студенти ще се обучават през първата година по новата бакалавърска програма "Софтуерно инженерство" във Великотърновския университет "Св.св.Кирил и Методий", чието начало беше отбелязано с официална церемония днес.Новата специалност е разработена съвместно между университета и българската ИТ компания "образователният проект се отличава от съществуващите университетски програми с това, че през първите две години обучението залага основно на практиката. Теоретичните дисциплини и концепции ще се учат след втората година.Програмиране, качество на софтуер, процеси при разработка на софтуер, алгоритми и структури от данни, изкуствен интелект, операционни системи и мрежи, разработка на игри са сред основните направления, които ще се изучават, а всяко от тях ще има по няколко дисциплини в учебния план. Ще се изучават общо 49 дисциплини, от които 28 задължителни, 16 избираеми и 5 факултативни.Инвестициите за създаването на новата специалност са безвъзмездно дарение от компанията за Великотърновския университет"Когато държавата и частният сектор действат заедно, резултатите са видими. Ако не бяха компания "и частният сектор от една страна, и визионерството на ръководството на университета, от друга, да иновира и да въведе нов модел в практиката, нямаше да имаме тези резултати. Ние сме на прага на четвъртата индустриална революция. Или сме част от този процес на глобална трансформация, или не сме. Решението е просто и минава единствено през образованието и публично-частните партньорства. Искам да изкажа благодарност към ръководството и екипа на компанията ". Това за мен е модерен патриотизъм, защото те изразиха намерение да създадат тази специалност и само няколко месеца след това тя вече е факт. Благодаря им, че са толкова ефективни и посветени на един модел на бъдещето, който вече е и в България", заяви президентът Росен Плевнелиев.На церемонията присъстваха още зам.-министърът на образованието Красимир Киряков, кметът на Община Велико Търново Даниел Панов, областният управител Пенчо Пенчев, председателят на Общинския съвет Венцислав Спирдонов, ректорът на ВТУ проф. д-р Христо Бонджолов, деканът на ФМИ във ВТУ проф. Мирослав Гълъбов, студенти и преподаватели."Изключително съм горд, че научният екип в нашата компания успя да спечели доверието на академичния състав на Великотърновския университет, и съвместно с университетските преподаватели да разработи тази иновативна за българското ИТ образование бакалавърска програма. Надяваме се, че ще успеем да вдъхновим и други компании да си сътрудничат с българските университети, защото вярваме, че бизнесът има моралния ангажимент да подкрепя развитието на ИТ-образованието в страната", заяви Димитър Манчев, главен изпълнителен директор на "Това не е единствената програма, която българската ИТ компания създава, за да подпомогне държавното образователна система. Тази година започна и двегодишна магистърска програма по "Софтуерно инженерство" в УАСГ, разработена от научния екип на компанията, в сътрудничество с преподавателите от университета.Амбициите на компанията са да сътрудничат с още университети от страната, както и да бъде подпомогнато средното образование за подготовка на учениците, на които предстои да се профилират като бъдещи ИТ-специалисти.


description: "За разлика от Вас, аз не съм политически избор" и "Аз не водя битки Господин Главен прокурор. Реших да кажа истината и го правя". Това са част от изявленията на отстранената съдийка Румяна Ченалова към главния прокурор Сотир Цацаров в отворено писмо, разпространено до медиите.

title: Румяна Ченалова към Цацаров: Времето на всеки от нас ще дойде, рано или късно

maintext:
"За разлика от Вас, аз
не съм политически избор" и "
Повод за писмото станаха думи на Цацаров на Аз не водя битки Господин Главен прокурор. Реших да кажа истината и го правя". Това са част от изявленията на отстранената съдийка Румяна Ченалова към главния прокурор Сотир Цацаров в отворено писмо, разпространено до медиите.Повод за писмото станаха думи на Цацаров на последното заседание на Висшия съдебен съвет (ВСС) - "а
ферата КТБ ще бъде пратена в съда напролет. Времето на Ченалова също наближава", заяви в четвъртък главният прокурор.
В писмото си Ченалова задава редица въпроси на Цацаров и дава примери за негова намеса по дела, някои разпределени и на нея. Призовава главния прокурор да не подвежда обществото, че тя не си спомня факти от разговорите, станали известни като "Яневагейт",
които "биха послужили за изясняване на позорните взаимовръзки между изпълнителната и съдебна власт".
Ченалова обяснява още, че такива въпроси не са й били задавани и твърди, че Цацаров не желае
да се докажат твърденията на бившия председател на Софийския градски съд (СГС) Владимира Янева от записите, разпорстранени в сайта "Биволъ", "подобно на записите известни като "Ало Ваньо" и "Ти си го избра" (става въпрос за Вашия избор)", отбелязва отстранената съдийка. Тя допълва, че т
акова дело не е образувано и такива въпроси не са й задавани.
Пред "Дневник" Ченалова обясни, че в хода на досъдебното производство са й задавани въпроси за датата и часа на тези разговори например, които тя не помни, а не дали си спомня да е чувала тези факти.
По повод думите на Цацаров, че времето и на Ченалова наближава, тя обяснява, че н
е се чувства поласкана от специалното внимание, но се учудва, че чрез подобни твърдения главният прокурор дава знак на подчинените му прокурори и съдиите, че тя е извършила престъпление и трябва да бъда осъдена за това. "Все пак кариерното им израстване зависи от ВСС, а Вие сте представител на мнозинството в него", подчертава Ченалова.
Тя отбелязва, че
"днес е опасно да казваш истината - възможността да станеш обвиняем е реална", както и че страх е сковал "обикновените прокурори, медиите, обществото". Споменава за
изследване на Eurostat, според което българският народ е най-бедният, както и за
изследване, проведено от дъблинската агенция за проучвания "Юрофаунд", според което българите са най-нещастни, заедно с класация за свободата на словото, според които страната ни е на 113 от 180 държави и на първо по корупция в Европейския съюз.
Ченалова посочва и как това може да се промени: ако
има надежда, която се ражда от дори малка справедливост. Тя пък е налице, когато прокуратурата прилага закона еднакво и безкомпромисно спрямо всички. Затова отстранената съдийка задава и няколко въпроса на Цацаров:
-
Защо Господин Главен прокурор прокуратурата избирателно се самосезира от публикации в медии и телевизионни предавания?
- Защо анонимните сигнали в определени случай са основание, а в други не за начало на наказателно преследване?
- Не е ли срамно изявлението на прокуратурата, че конкретните твърдения на Цветан Василев за конкретни събития и лица – политици не съдържали данни дори за извършването на предварителна проверка, което е обида за интелекта на българският народ?
-
Защо за прокуратурата е приоритет да изясни кой е направил записите по "Яневагейт", а не дали са се случвали събитията, описани в тях? На този въпрос Ченалова допълва, че тя е обвиняема, но и пита не е ли практика осъждани лица да са основни свидетели (явни или анонимни) по делата на прокуратурата, ня които тя вярва?
- В какво се изразява прокурорският контрол по продължаващите с години досъдебни производства, част от които завършващи катастрофално?
- Защо се намесихте ултимативно по наказателното дело срещу Цветанов и по делото "Манго" (това е дело за несъстоятелност на фирма, което е било разпределено на Ченалова. Пред "Дневник" тя обясни, че Цацаров е опитвал да й влияе за решението по него чрез Владимира Янева - бел.ред.). Това не е ли нарушение на служебни задължения, което закона определя като престъпление.Защо нито един прокурор в България не възложи предварителна проверка на фактите по "Яневагейт"?
- Защо съдебната реформа изключи възможността за контрол върху дейността на Главния прокурор и ангажиране на дисциплинарна отговорност?
- Некомпетентен ли е Димитър Узунов – представляващ ВСС , когато иззе правомощията на Пленума на ВСС и определи еднолично членовете на ВСС (всички от мнозинството, които се съобразяват с Вашата воля), които да контактуват с европейските прокурори по случая "Янева гейт"и валидно ли е решението му? и др.
След въпросите си Ченалова продължава с констатцията, че "да, страхът, контролът върху медиите са лостовете за управление на всяко псевдодемократично общество. Да, свободата е най - висшата човешка ценност и възможността да я загубиш сковава хората и ги превръща в безволеви примирени същества".
"Е, аз искам да кажа истината на вашите прокурори – предайте им",
пише Ченалова и допълва: "и други ще я кажат защото не си жив, ако не си свободен".
Отстранената съдийка завършва с това, че като главен прокурор, на когото законът да ръководи прокуратурата и пази законността, той е длъжен по закон да даде отчет пред хората, чиито права и основни свободи пази същият този закон. "Това се нарича справедливост", подчертава тя.
"А що се отнася до времето – времето на всеки от нас ще дойде – рано или късно", пише на края на писмото си Ченалова.
- Защо избирателно защитихте с всички възможности следователя Петьо Петров (известен като Пепи Еврото, повече за случая с бившия шеф на Столичното следствие четете тук - бел.ред.) да избегне дисциплинарна и наказателна отговорност и нарушихте закона, съветвайки Владимира Янева по образуваното срещу нея досъдебно производство?


title: Германия извършва обиски срещу заподозрени за финансиране на тероризъм чеченци

maintext: Германската полиция извършва обиски в пет германски провинции. Обиските са свързани с 14 руски кандидати за убежище от чеченски произход, за които се подозира, че финансират терористични дейности и имат връзка с организацията "Ислямска държава" (ИД), предаде БТА, като цитира "Франс прес".Претърсени са 12 апартамента и център за кандидати за убежище в провинциите Тюрингия, Саксония, Хамбург, Северен Рейн-Вестфалия и Бавария. Обиски са в рамките на разследване, започнало през 2015 г. срещу чеченец на 28 години, който искал да отиде от Германия в Сирия и да се сражава на страната на ИД. В резултат на разследването 10 други мъже и 3 жени - всички руснаци от чеченски произход, на възраст 21 - 31 години - са били заподозрени във финансиране на тероризъм.Разследването е започнало миналата година по подозрения за подготовка на подривна дейност срещу Германия, но плановете на 28-годишния чеченец не са дали резултати, уточняват властите.Въпреки извършените обиски никой не е бил арестуван днес, уточни говорител на полицията пред "Ройтерс".Германия е в повишена готовност, след като в края на юли в рамките само на седмица бяха извършени две терористични нападения . И за двете отговорност пое "Ислямска държава".По-рано този месец мъж от сирийски произход бе задържан по подозрение в подготовка за атентат срещу летището в Берлин . По-късно той бе намерен мъртъв в килията си , като властите смятат, че се е самоубил.


description: Недоволни шофьори казват, че движението през граничния пункт става бавно, от за управление на Дунав мост 2 обясняват, че е виновен интензивният трафик.

title: Километрична колона от тирове се образува на Дунав мост 2 при Видин

maintext:
Фотограф: Юлия Лазарова
Колона от тирове, дълга около 4 км, се е образувала на Дунав мост 2 край Видин, съобщи БНР. Държавното радио посочва, че за пореден ден на пункта има задръствания, като колоната е достигнала около 150 тира.Недоволни шофьори казват, че заради бавното движение през граничния пункт чакат от сутринта. Същевременно от дружеството за управление на Дунав мост 2 обясняват, че на всеки 30-40 минути се пропускат по 15 тира и посочват като причина за колоните интензивния трафик.От началото на юни по Дунав мост 2 седмично преминават по над 16 хил. моторни превозни средства. Най-интензивен е бил трафикът в последната седмица на юли, когато са обслужени повече от 19 хил. автомобила.


title: Минев: Изненадан съм колко хора от Ловеч бяха дошли на стадиона

maintext:
Минев не пропусна да се заяде с феновете на червените
[LAP.bg]
Защитникът на "Левски" Веселин Минев не пропусна да нападне ЦСКА и феновете на тима след равенството 1:1 между двата тима на стадион "Васил Левски".Защитникът заяви, че по трибуните е имало много фенове от Ловеч, а момчето, връщащо топките, което съдията изгони също е от там.В средата на първата част едно от момчетата на пистата бе изгонен от съдията, след като няколко пъти влезе в конфликт с Минев, докато той се опитваше да изпълни тъч."Като дерби - да, като "вечно дерби" - не, защото не играхме с ЦСКА. Те владееха повече топката, но ако Костадинов бе вкарал - биехме. По всеобщо мнение дузпа нямаше. Има още много мачове, така че продължаваме да се борим", коментира Минев."Аз и в Ловеч съм го виждал това момче (което съдията изгони), и там така подава топките. Той си носи провинциалното", каза още защитникът."Като цяло те нямаха чисто положение - само някакви суматохи и центрирания. Нашите фенове доказаха, че са №1. Останах изненадан колко хора от Ловеч са дошли. Приятно съм изненадан. Пожелавам им приятен път към Ловеч. Дано няма произшествия", завърши футболистът.


title: България ще има и еврокомисар, и шеф в Световната банка, коментира Георгиева

maintext: България сега ще има и еврокомисар, и шеф в Световната банка. С тези думи коментира пред БНТ оставката си от Европейската комисия нейният заместник-председател Кристалина Георгиева. Тя напуска поста, за да стане първия главен изпълнителен директор на Световната банка.Георгиева определи като конспиративни теории предположението, че оттеглянето й като заместник-председател на Европейската комисия е отмъщение към премиера Бойко Борисов и отхвърли опасенията, че оставката й ще повлияе на резултата от президентските избори в България. "Много конспиративни теории са в циркулация, те потвърждават поговорката - "Глупостта не ходи в гората". С премиера Бойко Борисов имаме отлични отношения, ние сме работили, работим и съм убедена, че ще работим добре", каза тя и допълни, че работният календар на Световната банка не съвпада с политическия календар в България."Борисов взе едно правилно решение тогава, когато негови колеги от Източна Европа му поискаха да даде още един последен шанс на региона да се пребори за позицията генерален секретар, той ми го предложи, благодаря му за това, сега това е минало. Аз съм убедена, че и той като мен не гледа назад, гледа напред", коментира Георгиева номинирането си за поста генерален секретар на ООН след като преди това България беше издигнала Ирина Бокова.Георгиева посочи, че ще продължи да работи в Еврокомисията още два месеца, за да завърши започнатото. Тя поясни, че следващият български еврокомисар няма да поеме нейния ресор, което зависи от избора на кандидата и това е работа на правителството."Това, което ме привлича в новата работа е, че в света, в който живеем все повече проблеми от климатични промени до миграция изискват глобални решения. Институции като Световната банка имат огромно значение за това тези решения да работят. Да вземем бежанската криза - работа, добри условия на живот, това е, което ще спре вълната на хората, заляла Европа и застрашаваща нашата сигурност", каза Георгиева, която в миналото беше вицепрезидент на международната финансова институция.


title: Видео: Най-намусената онлайн котка бе обезсмъртена в музея "Мадам Тюсо"

maintext:
Grumpy Cat - (от англ. - grumpy, намусен, кисел), чиято физиономия я превърна в знаменитост в социалните мрежи, се снима с восъчните статуи на бивши американски президенти и присъства на закриването на мюзикъла "Котки" на Бродуей, съобщава "Ройтерс".
Най-намусената котка в интернет вече е обезсмъртена в музея на Мадам Тюсо.4-годишната Тардар Сос, както е истинското име на котката, се снима с президентите Линкълн, Кенеди и Рейгън, а после бе почетен гост на бродуейската сцена, където бе аплодирана от публиката и актьорите. Запитана как се чувства Тардар, собственичката й Табата Бундесен отвърна: "Крайно въодушевена. Въодушевлението все още е изписано на лицето й".Grumpy Cat, чието изражение е резултат от генетична деформация, доби популярност, след като милиони хора в мрежата споделяха снимки и колажи с нейния лик. Оттогава тя гради своя "бизнес империя" с участието си в телевизионния филм "Най-ужасната Коледа на Grumpy Cat" и серия детски книжки и играчки.


title: "Челси" разгроми посредствения "Юнайтед" при завръщането на Моуриньо

maintext:
Сините изиграха поредния си силен мач в първенството
"Челси" нанесе тежък удар на "Манчестър юнайтед" след като записа разгромна победа с 4:0 при завръщането на Жозе Моуриньо на "Стамфорд бридж" в дербито на деветия кръг на английското първенство.Головете за сините вкараха Педро, Гари Кейхил, Еден Азар и Нголо Канте, а с успеха тимът се доближи само на точка от лидерите в шампионата "Манчестър сити", "Арсенал" и "Ливърпул", които имат по 20."Червените дяволи" пък записаха поредния си неубедителен мач в шампионата и вече нямат победа в три поредни срещи и с актив от 14 точки заемат седмото място в подреждането.Очаквайте подробности!


title: БФС и "Еврофутбол" подписаха нов спонсорски договор

maintext:
Договорът ще важи и за Евро 2020, ако отборът успее да се класира за него
[БФСки]
Българският футболен съюз и букмейкърът "Еврофутбол" подписаха нов спонсорски договор. Контрактът е за 2+2 години включително и за Евро 2020, ако отборът успее да се класира за него.Партньорството между фирмата и централата датира от 2009 година насам. Президентът на БФС Борислав Михайлов и управителите на "Еврофутбол" Боян Найденов и Николаос Арсенопулос подписаха контракта на новата футболна база за националните отбори в "Бояна"."Щастлив съм, че в сложните времена и в ситуацията, в която е българският спорт, се намират партньори като "Еврофутбол", които да помагат дългосрочно, за да се справим заедно в трудностите. Много съм доволен, че нашето партньорство с такава голяма компания продължава в името на спорта", заяви Михайлов.Договорът дава право на българския букмейкър да се нарича "ексклузивен партньор на българския национален отбор по футбол", както и да постави своето лого на тренировъчната екипировка на отбора.


description: "След 5 години аз ще съм кандидатът за президент. Тези, които питаха през цялото време, да си знаят отсега."Бойко Борисов, лидер на ГЕРБ и премиер

title: Цитат на деня: След 5 години аз ще се кандидатирам за президент

maintext:
Фотограф: Юлия Лазарова
"След 5 години аз ще съм кандидатът за президент. Тези, които питаха през цялото време, да си знаят отсега."Това заяви премиерът Бойко Борисов в края на церемонията в НДК, на която ГЕРБ най-сетне оповести кандидатите си за президент и вицепрезидент на предстоящите през ноември избори. Той подчерта, че се шегува, и го прави в отговор на упреците, че неговата партия дълго не оповестяваше кандидата си.В обширното си слово по всякакви въпроси Борисов обяви, че е обсъждана и неговата кандидатура и за него е било най-добре сега да се кандидатира като гаранция за политическо дълголетие, но не било добра за партията и в крайна сметка политическото му дълголетие било гарантирано от силата на ГЕРБ.Борисов каза, че за следващите избори е ред на другите партии да ги питат кой ще им е кандидатът за президент, защото за ГЕРБ било ясно още отсега.


description: "В Министерския съвет показваме добри резултати във важните области."Вицепремиерът и лидер на Движение "България на гражданите" Меглена Кунева

title: Цитат на деня: В Министерския съвет показваме добри резултати във важните области

maintext:
Фотограф: Георги Кожухаров
"В Министерския съвет седмица след седмица, месец след месец показваме добри резултати във важните области, в които работим, и това беше ясно казано и на вчерашната среща."
Това заяви в ефира на "Нова телевизия вицепремиерът и лидер на движение "България на гражданите" Меглена Кунева. Вчера премиерът Бойко Борисов заплаши коалиционните си партньори от Реформаторския блок, че търпението му се изчерпило и партията му няма само да подкрепя техните предложения, а в същия момент да не усеща тяхната подкрепа.Той обърна внимание, че всички министри от Реформаторския блок били единодушни в гласуванията си в Министерския съвет, "а техните депутати ще ми се правят на опозиция" в парламента. "Или реформаторите ще дойдат и ще се държат като управляваща коалиционна партия, или довиждане", заяви Борисов.По късно вчера премиерът свика среща в Министерския съвет , на която министрите от Реформаторския блок обясниха позициите си пред Борисов.


description: 28-годишният използва личния си профил в социалната мрежа Twitter, за да съобщи за своето оттегляне.

maintext:
Фюри, който има 25 победи в 25 мача на професионалния ринг, беше уличен в употреба на кокаин в края на септември
Световната боксова асоциация (WBA) и Световната боксова организация (WBO)
Boxing is the saddest thing I ever took part in, all a pile of shit, I'm the greatest, & I'm also retired, so go suck a dick, happy days.😀😀😀
— TYSONMONTANA (@Tyson_Fury) October 3, 2016
от щаба на световния шампион изтъкнаха "медицински причини", без да обявяват конкретен проблем.
Световният шампион по бокс в свръхтежка категория Тайсън Фюри обяви, че прекратява кариерата си.Той използва личния си профил в социалната мрежа Twitter, за да съобщи за своето оттегляне."Боксът е най-жалкото нещо, в което някога съм участвал. Аз съм най-великият и също така се оттеглям", написа 28-годишният британец в подплатена с ругатни публикация.През миналата седмица стана ясно, че Фюри е бил уличен в употреба на кокаин Англичанинът се е провалил на допинг проверка на 22 септември. На следващия ден той отложи за втори път реванша срещу Владимир Кличко за титлите наАко удържи на думата си, Фюри ще приключи кариерата си непобеден. Той има 25 победи в 25 мача на професионалния ринг, 18 от които с нокаут.През 2015 г. Фюри сложи край на доминацията на Кличко в най-тежката категория, а оттогава не е изиграл нито един двубой. Украинският боксьор, който не бе губил на ринга повече от 11 години, имаше клауза за реванш, която веднага активира.Първоначално реваншът беше насрочен за 9 юли . Фюри обаче го отложи заради контузия в глезена . През септември беше обявена нова дата - 29 октомври. Стигна се обаче до ново отлагане, катоФюри ще бъде лишен от поясите си, а с това не свършват проблемите му. В началото на август се разбра, че Антидопинговата агенция на Великобритания (UKAD) е спряла правата му точно в деня, когато стана първото отлагане на мача с Кличко - 24 юни.След това състезателят обжалва и забраната беше вдигната, докато мине изслушването на двете страни пред Националния антидопингов панел (NADP). Все още не ясно кога ще се състои изслушването.


title: МВФ и Световната банка дали високи оценки за фискалната политика и растежа на България

maintext:
Фотограф: Цветелина Белутова
България получава високи оценки от Световната банка (СБ) и Международния валутен фонд (МВФ) за фискалната си политика и ускорения икономически растеж през последната година и половина, обяви министърът на финансите Владислав Горанов след срещите си в рамките на годишната среща на двете институции, провеждаща се във Вашингтон, съобщиха от Министерството на финансите."Много съм впечатлен от прогреса на страната ви спрямо състоянието й преди две години. България е една от държавите с най-добри макроикономически показатели в Източна Европа. Увеличаващият се икономически растеж, намаляващата безработица и подобряването на бюджетната позиция са впечатляващи", заяви на срещата си с Горанов вицепрезидентът на Световната банка Сирил Мюлер. По думите му, експертите на Банката са удовлетворени от успешно проведената оценка на активите на търговските банки в България и последвалите стрестестове."От България се чуват много добри новини в последно време. Повишената събираемост и намаляващият дефицит ни окуражават в очакванията за постигане на балансиран бюджет до две години", посочил пък зам.-директорът на МВФ Мицухиро Фурусава.Владислав Горанов се срещнал и с директора на Европейския департамент на МВФ Пол Томсън, с когото обсъдили приоритетите пред българското правителство, които получават внимание през разходната част на бюджета. "Образованието е основен наш приоритет. Още в следващия бюджет за образование ще заделим допълнителни 223 милиона лева. Това е основен акцент в борбата ни с демографската криза, липсата на квалифицирани кадри за икономиката и рисковете от забавяне на растежа в бъдеще", подчертал Горанов.Изпълнителния директор на групата за сътрудничество в МВФ и СБ Франк Хеемскерк, уверил Горанов , че Световната банка ще продължи да подкрепя България в усилията за балансиран бюджет и подобряване на ефективността на държавните разходи.


title: "Юнайтед" е продал най-много фланелки в Европа през последните пет години

maintext:
Продажбите на фланелки се увеличиха след пристигането на Златан Ибрахимович и Пол Погба на "Олд трафорд"
Агенция PR Marketing проведе изследване относно продажбата на футболни фланелки в Европа за периода от 2011 до 2016 година.Резултати от него показват, че за последното половин десетилетие лидер на пазара по този показател е "Манчестър юнайтед", който продава средно по 1,75 милиона тениски годишно.Челната тройка е допълнена от испанските грандове "Реал" (Мадрид) с 1,65 млн. и "Барселона" с 1,278 млн. Единственията друг отбор, който минава границата от 1 млн. е "Байерн " (Мюнхен) с 1,2 млн.В топ 20 на класацията очаквано английската Висша лига е на първо място с шест представителя, следвана от Примера дивисион, Бундеслигата, Серия А и френската Лига 1 с по три, Последните два отбора в списъка изненадващо са турските грандове "Галатасарай" и "Фенербахче", които заемат съответно 11-а и 12-а позиция.Половината от отборите в топ 20 са обличани от германския концерн "Адидас". Големият конкурент на компанията - "Найки", пък отговаря за екипироваката на шест от тимовете. "Пума" има двама представители в класацията, а американските New Balance и Under Armour обличат по един тим.


description: "Има достатъчно основания да се смята, че правителството в заговор с чужди правителства на чужди държави се опитва да прикрие и неглижира с какво ни пръскат ежедневно, ежеминутно и ежесекундно", се посочва в петицията.

title: "Притеснени граждани" искат ген. Радев да провери следите от самолети в небето

maintext:
Фотограф: Надежда Чипева
До Президента на Република България
До Майката на нацията
До Бащицата
До всички политици в България и техните кукловоди у нас и по света
До Омбудсрама на Република България
До Арменския поп
До всички медии и техните имитации в България
До цялата Българска прогресивна общественост във цялата Вселена
И лично до кандидатът за президент на БСП ген. Румен Радев
Уважаеми дами и господа!
Ние сме голяма група притеснени граждани, които са изключително разтревожени от белите следи в небето, които оставят самолетите летящи под различен флаг. В интернет съществуват множество доказателства (снимки, видео, разкази на очевидци и преразкази на случайни граждани), които доказват безспорно съществуването на заплахата КЕМТРЕЙЛС. Имаме достатъчно основания да смятаме, че правителството, в заговор с чужди правителства на чужди държави, се опитва да прикрие и неглижира с какво ни пръскат ежедневно, ежеминутно и ежесекундно. Застрашено е здравето ни, застрашено е здравето на децата ни, застрашени са и тези, които не сме ние, както и тези, които не са ни деца. Застрашени са всички, дори тези, които мислят, че не са застрашени. Но ние няма да оставим тази ситуация така. Ние искаме разследване от независима организация, която да излезе с експертно мнение от какво са следите в небето, които самолетите остават в ефира.
Обръщаме се и лично към ген. Румен Радев, който наскоро заяви:
"Нямам факти и данни, че има такова пръскане. До момента. Настина нямам. Но ако наистина тази тревога продължава и вече тревожи много граждани, можем да организираме една проверка. Ако има такова нещо ще вземем мерки"
Г-н генерал, във Вас е последната ни надежда. Умоляваме Ви, не бъдете като останалите политици, които само обещават, когато искат да ги изберем. Инициирайте тази проверка, нека истината възтържествува и всяко съмнение да се разсее, като кемтрейлс на силен вятър над българското небе!
До всички Българи:
Нека всички, които искат истината за КЕМТРЕЙЛС, да го кажем и покажем с имената си в тази петиция!
Нека не оставяме за пореден път интересите на няколко човека с власт и пари над тези на милионите българи!
Петиция от група притеснени граждани, разтревожени от белите следи в небето, които остават след самолетите, се появи в сайта peticia.bg . Тя вече е подписана от 60 души, които настояват за експертно мнение от независима организация."Има достатъчно основания да се смята, че правителството в заговор с чужди правителства на чужди държави се опитва да прикрие и неглижира с какво ни пръскат ежедневно, ежеминутно и ежесекундно", се посочва в апела. Авторите на петицията възлагат най-големи надежди за съдействието на бившия командващ на ВВС и настоящ кандидат-президент на левицата Румен Радев.Наскоро той обяви на среща със симпатизанти, че до момента няма факти и данни за такова пръскане. "Но ако наистина тази тревога продължава и вече тревожи много граждани, можем да организираме една проверка. Ако има такова нещо, ще вземем мерки", допълни той."Г-н генерал, във Вас е последната ни надежда. Умоляваме Ви, не бъдете като останалите политици, които само обещават, когато искат да ги изберем", завършва петицията.Ето и пълният текст на петицията:


title: Видео: Самолет на "Фронтекс" се разби в Малта, поне петима загинаха

maintext:
Vriend @fredjejanssen staat op vliegveld in Malta #malta ziet dit live gebeuren.
Sterkte man!!! pic.twitter.com/tX0oLUPDhv — Johan 'superhegl' (@superhegl) October 24, 2016
Самолет със служители на ЕС се разби в Малта, поне петима души са загинали, съобщи агенция "Ройтерс". Според източници на в. "Таймс ъф Малта" става въпрос за самолет на граничната агенция "Фронтекс", отправил се за Мисрата в Либия.Свидетел разказва пред медията, че самолетът е излетял, но след това се е наклонил надясно и се е разбил в земята. Според източници на "Таймс ъф Малта" вероятно на борда няма оцелели. Полетите от и до международното летище са спрени до второ нареждане.


description: "Продължаваме да инвестираме в нашия местен център за разработка на софтуер и се надяваме да назначим още висококвалифицирани и талантливи български инженери", се казва в съобщение на компанията.

title: Uber: Ще продължим да инвестираме в инженерния си център в София

maintext:
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Компанията за споделени пътувания Uber съобщи, че ще продължи да инвестира в българския си център си за разработка на софтуер и се надява да назначи в него още висококвалифицирани български инженери.В медиите се появи информация, че Uber изтегля екипа, който подкрепя и съветва шофьорите в България, след като миналата година комисията за конкуренцията на практика спря дейността ѝ. Сега от компанията уточняват, че не закрива инженерния си център в София."Наскоро Uber официално получи сертификат за инвестиция клас А от Министерство на икономиката и Българската агенция за инвестиции за проект за по-нататъшното развитие на инженерния ни център в София, който обслужва 450 града в над 80 страни, в които се предлага услугата ни", се казва в кратко съобщение на Uber.Компанията за споделени пътувания навлезе в България през 2014 г. Миналата година обаче Върховният административен съд спря дейността ѝ, като потвърди решение на Комисията за защита на конкуренцията , че тя предлага идентична с таксиметровата услуга, но заобикаля данъчното законодателство и така създава неконкурентна среда. Малко по-късно Uber обяви, че временно спира услугите си за българския пазар


title: Тръмп може би не е плащал федерални данъци 18 години

maintext: Кандидатът за президент на Републиканската партия Доналд Тръмп е декларирал през 1995г. толкова голяма загуба в бизнеса си, че е възможно да е бил освободен от плащане на федерални данъци върху доходите си в следващите 18 години.Това твърди "Ню Йорк таймс" като показва факсимиле от данъчна декларация, в която пише, че Тръмп отчита близо 916 милиона долара загуби.Автентичността на документа – един от многото, които бизнесът на Тръмп би трябвало да е предоставил пред данъчните - не е потвърдена независимо. "Ню Йорк таймс" не твърди, че в действията на Тръмп е ибало нещо нелегално.От щаба на републиканеца заявяват пред изданието, че то се е сдобило по незаконен път с декларацията, публикува я без да има изрично съгласие от Тръмп и действа като част от кампанията на опонента му Хилъри Клинтън. Преди дни "Ню Йорк таймс" обяви, че подкрепя Клинтън за президент."Ню Йорк таймс" твърди, че 3 документа са били изпратени миналия месец на журналист от изданието, разследващ финансовите дела на Тръмп. От пощенските печати по плика се вижда, че той е изпратен от Ню Йорк, а адресът, на който да се върне, ако не е доставен, е в небостъргача Trump Tower.В данъчните документи от 1995г. се описват внушителните данъчни облекчения, от които Тръмп се възползва след серия шумни провали на начинанията му в началото на 90-те години с 3 казина в Атлантик сити, злополучният му опит да влезе в авиационния бизнес и погешният момент, в който купува хотел "Плаза" в Манхатън.Бизнесменът е можел да си възстанови всяка година в следващите близо две десетилетия по повече 50 милиона долара."Господин Тръмп е изключително опитен бизнесмен с огромна отговорност към бизнеса си, семейството и служителите си да не плаща повече данъци от необходимото", се казва в отговора на щаба му. В текста се допълва, че той е платил през годините стотици милиони долари данъци – местни, щатски и федерални.Близо месец преди изборите на 8 ноември Тръмп още не е разкрил данъчните си декларации – нещо, което не е задължително, но от десетилетия се смята за морален жест в американските избори.На първия президентски дебат Хилъри Клинтън заяви, че Тръмп вероятно не е плащал федерални данъци от години, на което той подметна "Това ме прави умен".


title: Дванадесет общини си поделиха наградите в конкурса "Екообщина"

maintext:
Наградинети в конкурса "Екообщина" на посолството на Франция у нас.
Фотограф: Дневник
Наградите в конкурса "Екообщина", присъждани от посолството на Франция у нас, бяха връчени днес на церемония в курорта Албена. Тя бе организирана в рамките на годишната среща на местните власти.Конкурсът се организира от посолството на Франция у нас, а негови партньори са Министерството на околната среда и водите и Министерството на регионалното развитие."Екобщина" е конкурс, отворен към всички общини, независимо големи или малки, стремящи се към осигуряване на нови градски услуги, едновременно конкурентоспособни и опазващи околната среда. Четирите категории, в които кандидатстващите общини се състезаваха, бяха управление на водите, управление на отпадъците, мобилност и енергийна ефективност на сградите.Конкурсът "Екообщина" извежда на преден план ангажираността на българските общини в изброените области, които съответстват на четирите категории на конкурса. Във всяка категория се отличават по две общини с население под и над 10 хил. жители.Всички общини могат да подадат своята кандидатура, изпращайки съответните въпросници и спазвайки регламента на конкурса. Гражданите от своя страна могат да насърчат изпълнението на иновативни устойчиви проекти, като подкрепят кандидатурата на своята община в социалните мрежи.За "Устойчиво управление на водите" наградата за община под 10 хил. души получи Годеч, а над 10 хил. жители - Габрово. Призовете в категорията "Устойчиво управление на отпадъците" взеха съответно Каспичан и Търговище.В категорията "Енергийна ефективност на сградите" при общините под 10 хил. души получи Брацигово, а при тези с над 10 хил. души - Златоград.В категорията "Устойчива мобилност" бяха наградини по две общини в категория според населението - Бобов дол и Сливница и Велинград и Костенец.


title: Пиронкова загуби позиция в ранглистата, Цибулкова се изкачи на пето място

maintext:
Пиронкова не е играла през последните две седмици
Цветана Пиронкова загуби една позиция и вече заема 66-о място в световната ранглиста на WТА, обявена тази сутрин. 29-годишната пловдивчанка има актив от 932 точки.Елица Костова остава втора ракета на България, като запази 131-ва позиция в света с 449 точки.Анжелик Кербер (Германия) продължава да е на върха с 9080 точки, следвана от Серена Уилямс (САЩ) със 7050 точки и от Агниешка Радванска (Полша) с 5600 точки.Единствената промяна в топ 10 е изкачването на Доминика Цибулкова от осма до пета позиция. Това се случи, след като тенисистката от Словакия спечели заключителния турнир на WТА в Сингапур след победа над Кербер във финала.До края на годината съществени промени в подреждането няма да има, тъй като турът на WTA приключи.


title: "Ливърпул" и "Юнайтед" излязоха с общ призив към феновете си преди дербито

maintext:
Ръководствата на двата клуба се притесняват да не се стигне до сблъсъци между агитките
"Ливърпул" и "Манчестър юнайтед" излязоха с общо съобщение, адресирано към феновете на двата отбора в навечерието на дербито на "Анфийлд" този понеделник.Текстът, който призовава феновете към уважително отношение и липса на всякакви дискриминационни прояви, бе публикуван на сайтовете на двата клуба."Двата клуба, техните привърженици и футболните фенове по целия свят очакват с нетърпение този исторически и емоционален мач между два от най-големите и стари съперници в спорта. Между нашите фенове има страхотно съперничество и ние ги умоляваме да имат уважително отношение и да помогнат за изкореняването на всякакви форми на дискриминационно и обидно поведение", пише в съобщението."В случай че чрез стюардите или видеонаблюдението се установи подобно дискриминационно или обидно поведени от страна на някои фенове, то те ще бъдат незабавно отстранени от стадиона и рискуват да бъдат арестувани и предадени на прокуратурата. Този двубой няма друг аналог в календара на Премиър лийг и ние благодарим на феновете за тяхната подкрепа в тази важна област от играта", се казва още в обръщението.В дербитата през миналия сезон, особено тези от Лига Европа, имаше редица инциденти, предизвикани от феновете на двата клуба, вследствие на което двата клуба бяха глобени от УЕФА.


description: Режисьорът Фишър Стивънс разказва за новия си документален филм "Преди потопа". Лентата е продуцкия на Леонардо ди Каприо и Мартин Скорсезе. Холивудският актьор учатва във филма като показва как промените в климата опустошават планетата ни и търси отговор на въпроса какво може да се направи, преди да е станало твърде късно.

title: Фишър Стивънс, режисьор на "Преди потопа": Искам децата ми да могат да виждат сняг

maintext:
[Before The Flood @National Geographic Channel]
Лентата е продуцкия на Леонардо ди Каприо и Мартин Скорсезе.
Холивудският актьор участва във филма като показва как промените в климата опустошават планетата ни и търси отговор какво може да се направи, преди да е станало твърде късно.
Във филма той разговаря за проблема със световни лидери като американския президент Барак Обама, бившият държавен глава на САЩ Бил Клинтън, държавният секретар Джон Кери, генералният секретар на ООН Бан Ки Мун и Папа Франциск. Пред камерата застават също изследователи от НАСА, природозащитници, учени и екоактивисти.
Работили сте над много документални проекти. Защо решихте да режисирате документален филм на тема екология и опазване на околната среда?
– Чувствам като свое задължение да говоря за това, че околната среда е в опасност чрез средствата, които са достъпни за мен, за да последва реална промяна.
Тази реалната промяна вече започва да се усеща. Има много неща, които са се случили, но очевидно ако Сенатът в САЩ продължава да има доминираща позиция и да потиска и пренебрегва регулациите, свързани с опазването на околната среда в нашата страна, това би могло да засегне целия останал свят.
Трябва да продължа да правя такива филми. Иска ми се това да не се налагаше в такава степен, но се налага.
Огромното предимство на този проект е участието на Леонардо ди Каприо – вярвам, че това ще популяризира проблема много по-бързо и ефективно от досегашните ми подобни проекти. Той е наистина добър посланик по този проблем, посланик на мира на ООН по проблемите на климата, а в чисто човешки план е много ангажиран с тези въпроси. Мисля, че успяхме заедно да направим филм, който говори на много достъпен език, който ще накара младите хора да научат много за проблема и да искат да направят нещо в тази насока.
[Before The Flood @National Geographic Channel]
Казват, че планетата може да оцелее без хора, но хората не могат да оцелеят без планетата. Смятате ли, че е крайно време големите корпорации, които замърсяват планетата, да спрат да правят това и че трябва да поемат пълната отговорност?
– Да, планетата ще оцелее без нас, но ние без нея едва ли. Замислете се – до
г. на Земята ще има около
милиарда или дори
милиарда население. И не само това – средната класа в Китай вече наброява
или
милиона. Това население ще нарасне до внушителните
или дори
милиона. Индия ще изразходва все повече електричество. Как изобщо планетата би могла да издържи на всичко това, ако разчита само на изкопаемите енергийни ресурси? Естествено, че не може. Ясно е. Трябва да променим това веднага.
[Before The Flood @National Geographic Channel]
Да, хората трябва да започнат да поемат отговорност за действията си и трябва да ги променят незабавно. Имам малки деца. Това е друга основна причина да правя тези документални филми, свързани с екологията – защото наистина съм заинтересован синът и дъщеря ми да могат да дишат чист въздух и да имат чиста питейна вода, да могат да видят истински сняг. Вероятността тези неща да не са им гарантирани ужасно много ме плаши, затова смятам, че са необходими незабавни промени в начина ни на живот.
[Before The Flood @National Geographic Channel]
Част от това, което трябва да направим, но не съм сигурен дали става достатъчно ясно от филма, го казва Илън Мъск. Трябва да насърчим предприемачите да направят промени. Трябва да накараме хората да разберат, че от използването на зелени технологии може да се печели. Има огромен ресурс това да се случи, а хората да работят и да забогатеят като променят начините, по които добиваме енергия.
Индустрията за добив и експлоатация на изкопаеми горива в САЩ е платила на трима политици да кажат, че екологичната енергия ще доведе до намаляване на работните места. Да, наистина няколко миньори ще загубят работата си в САЩ, но нали след това те биха могли да бъдат заети в построяването на съоръжения за производство на соларна и вятърна енергия на мястото на мините.
[Before The Flood @National Geographic Channel]
Разкажете ни повече за снимачния процес на "Преди потопа". Трудно ли беше да убедите главните участници в продукцията – личности от ранга на Бан Ки Мун, Барак Обама и Папа Франциск да ви сътрудничат? Как успяхте да ги накарате да се включат в проекта?
– С тримата изброени ни беше най-трудно. За президента ни отне около година – трябваше да обясним в най-големи детайли какво точно представлява филмът. Двамата с Лео сме се срещали с него преди време по други поводи. Също така не искахме да направим стандартно интервю. Искахме да разговаряме с него докато вървим навън, организацията на което ни отне около година.
С Папата също ни беше много трудно. Лео има приятел, който има контакти във Ватикана. Не ни позволиха да снимаме там. Предоставиха ни кадри, заснети от техен оператор. Папата беше много развълнуван от проекта и от работата на Лео. Нямам представа дали е гледал някои от филмите му. Наистина. Изобщо не пролича това да е важно за него. Важно за него беше, че Лео се е заел с толкова голям проект, свързан с опазването на околната среда. След като папата написа енцикликата, Лео и аз си казахме, че непременно трябва да се доберем до него, защото той е правилният човек и думите му влияят на много повече хора
Той успя много добре да насочи вниманието към проблема.
Що се отнася до Бан Ки Мун, работил съм с ООН преди, снимали сме няколко проекта. Имаме добри взаимоотношения. Лео е посланик на мира на ООН по въпросите на климата. Той се съгласи да се снима, тъй като това е кауза, с която е изключително ангажиран. И мисля, че в процеса на снимки се развълнува още повече и това спомогна за успеха на проекта.
Опитахме се да интервюираме братята Кох, както и Джим Инхоф. Те отричат съществуващите проблеми на климата или пък спонсорират индустрията за добив на изкопаеми горива, затова отказаха да участват във филма. Повечето личности, които се включиха, бяха много емоционално ангажирани с проблемите на климата. Беше ни много трудно да осъществим снимките, защото междувременно Лео снимаше "
Възвръщенецът",
а графикът на останалите участници беше не по-малко натоварен.
Насрочването на снимките беше голям проблем, но успяхме да се справим и филмът се получи точно такъв, какъвто искахме да бъде.
Режисьорът Фишър Стивънс разказва за новия си документален филм "Преди потопа".Световната и българската премиерата на продукцията е 30 октомври 2016 г. (неделя) от 20:55 ч. Интервюто е предоставено на редакцията на "Дневник" от National Geographic Channel.20509.510250300500600


description: Всяка нова пленарна сесия ще започва със слушане на химна.

title: Депутатите не си намалиха ваканциите, но ще слушат химна в първия работен ден след тях

maintext:
Фотограф: Krassimir Yuskesseliev
Основните депутатски ваканции остават три - от 22 декември до 10 януари за Коледните и Новогодишните празници, 10 дни за Великден и лятна почивка през целия август. Парламентът днес реши изрично да запише в правилника си, че Разпети петък е неработен ден за Народното събрание, какъвто е и за цялата държава, откакто Бойко Борисов е на власт.По правилник депутатите могат да си гласуват и допълнителни ваканции, каквато практика има по време на предизборни кампании в последните години.Предложенията на "Атака" и на независимия депутат Велизар Енчев депутатите да почиват толкова, колкото почиват останалите граждани, не бяха приети. Идеята бе народните представители да нямат дълги ваканции по празниците. Депутатите не работят и през август, но по закон нямат право на платен годишен отпуск, който за наетите на трудов договор по принцип е 20 работни дни.Всяка нова пленарна сесия след трите ваканции вече ще започва със слушане на химна в пленарната зала. Предложението бе на Патриотичния фронт и бе подкрепено единодушно със 77 гласа "за". Останалите 163-а народни представители не бяха в пленарната зала.Заради видимо празната зала днес депутатът от ГЕРБ Георги Андонов призова ръководството на Народното събрание да покани с писма на работа лидерите на БСП и ДПС Корнелия Нинова и Мустафа Карадайъ и депутатите им, които отсъствали.


title: "Лудогорец" се изкачи втори в Първа лига

maintext:
[LAP.bg]
"Лудогорец" се изкачи на второ място в генералното класиране на Първа професионална футболна лига, след като победи с 3:1 гостуващия "Нефтохимик" в мач от деветия кръг.
Петкратните шампиони, които са с мач по-малко от своите съперници, изостават с четири точки от лидера "Левски", но имат и две повече от ЦСКА и "Дунав".
"Лудогорец" беше категорично по-добрият отбор през първото полувреме и поведе рано в резултата, след като Вандерсон се разписа за 1:0 в 14-ата минута.
Лукас Саша подаде висока топка в наказателното поле на гостите от Бургас, а Клаудиу Кешерю я свали към бразилския нападател, който не се затрудни при завършващия удар.
Разградчани изпуснаха още две положения до края на първата част. Лукас Саша беше близо до гол 10 минути преди края с удар отдалеч, а Джонатан Кафу беше неточен при най-чистото положение след гола.
Пропуските бяха наказани от "Нефтохимик" още във втората минута на второто полувреме, когато Николай Дюлгеров беше точен с удар от около 15 метра за равенството. То обаче се задържа само девет минути, защото Саша вкара за 2:1 след отлична атака на шампионите.
Клаудиу Кешерю подсигури победата за "Лудогорец" в 71-ата минута, а малко по-късно Жуниор Кишада пропусна отлично положение за четвърти гол във вратата на бургазлии.


title: ГЕРБ има най-много основания да се оттегли от управлението, смята Томислав Дончев

maintext:
Фотограф: Юлия Лазарова
ГЕРБ имат най-много основания да се оттеглят от управлението, защото всички претенции, приети в името на стабилността на кабинета, "се пишат на наш гръб", каза днес по БНТ вицепремиерът Томислав Дончев. "Предложения, които не са от нас, се приписват на нас, оплака се той.Като проблем пред управлението Дончев посочи войнствената позиция на представителите на "Реформаторския блок". Вицепремиерът повтори своя прогноза от преди две години, че управлението е обречено на динамична стабилност."Непрекъснато се опитваме да съхраним стабилността на фона на компромиси. Освен това, всеки от управлението иска да си припише някой позитив и да се разграничи от проблемите"", поясни Дончев.Той смята, че реакцията на премиера Борисов е правилна, при положение, че се говори за избирателният процес, "скроен в полза на някого". Човекът в кабинета, отговорен за организацията и провеждането на изборите, изрази мнение, че ако депутатите приемат бързо исканите промени в Изборния кодекс, те могат да влязат в сила още за гласуването за президент на 6 ноември."Ще е екстремно, нямаше нужда от подобен екстремизъм, защото се създава възможност за грешки, но ще се намали напрежението, особено във Великобритания", каза Дончев по повод ограничаването на броя на секциите за гласуване в чужбина.Относно спорът за квадратчето "Не гласувам за никого", той посочи, че това е естествен избор, като има задължително гласуване и е един вид предпазен клапан.


title: Тауър бридж се затваря за ремонт

maintext:
Фотограф: Luke Macgregor
Най-известният лондонски мост, Тауър бридж, ще бъде затворен за три месеца, от днес до 30 декември, за голям ремонт, предаде Франс прес.
Планирано е да бъде подменена настилката и дървената му конструкция, които са много износени.
Сто двайсет и два метровият мост над река Темза, който е на 122 години, ще бъде обработен и за хидроизолация, а двигателният му механизъм ще бъде подложен на проверка, съобщи собственикът на съоръжението Сити ъв Лондон корпорейшън (City of London Corporation).
Мостът с двете 65-метрови кули в готически стил от викторианската епоха е любимо място на туристите. Той е открит през 1894 година.
Всеки ден през него преминават по 40 000 души и 21 000 автомобила. Това кара лондончани да се опасяват, че затварянето му ще задръсти още повече движението в британската столица.
В същото време подвижните части на Тауър бридж ще продължават да се отварят по два-три пъти дневно за преминаване на кораби.
Пешеходците също ще могат да преминават по моста по време на ремонта, с изключение на три уикенда. В замяна те ще имат възможността да ползват речни корабчета от единия до другия бряг за прекосяване на Темза.


description: Това показват данните на Държавната комисия по стоковите борси и тържищата - ДКСБТ, цитирани от БТА

title: Цените на хранителните стоки на едро са без промяна в средата на октомври

maintext:
Фотограф: Цветелина Белутова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Цените на хранителните стоки на едро са без особена промяна в средата на октомври, показват данните на Държавната комисия по стоковите борси и тържищата - ДКСБТ, цитирани от БТА. Индексът на тържищните цени, който отразява цените на хранителните стоки на едро, практически е без промяна и през тази седмица - на ниво 1,296 пункта (1,295 пункта за предходните седем дни).От юни насам нивото на този индекс е стабилно и стойностите се движат 1,336 и 1,252 пункта.Оранжерийните домати поевтиняват тази седмица с 1,9 на сто и се търгуват по 1.55 лева за килограм. Краставиците поскъпват с над 15% и цената им достига почти 1.40 лв. за килограм.Цената на картофите се повишава с 3.4 на сто до 0.60 лева за килограм на едро. Зелените чушки също поскъпват и достигат цена от близо един лев на килограм на едро. Цената на червените чушки се повишава и е 1.05 лева за килограм. Морковите са поскъпнали с 25.3 на сто до 0.94 лева за килограм. Зелето се търгува по 0.58 лева за килограмЯбълките се търгуват по 0.96 лв./кг, а цената на лимоните се понижава с над 15 % до 1,92 лева за килограм. Гроздето поскъпва с 12 процента до 1.59 лева средна цена.Кравето сирене се продава средно по 5.59 лв./кг, а кашкавалът тип "Витоша" - по 9.59 лв./кг. Олиото поевтинява и се търгува по 2.07 лева за литър. Цената на каймата се задържа на 4.76 лева за килограм. Пилешкото замразено месо се търгува по 3.78 лева за килограм на едро. Захарта се купува по 1.56 лв./кг. Цената на брашното, тип "500", се повишава с една стотинка и е 0.81 лева за килограм. Зрелият фасул се купува средно по 3.16 лв./кг. Яйцата се продават 0.17 лева за брой на едро.


description: Програмата на сцената в Лондон и на киноекраните в България започва в началото на ноември с операта "Норма", в която главната роля ще бъде изиграна от българската оперна певица Соня Йончева.

title: "Норма" със Соня Йончева открива сезона на "Ковънт гардън" и прожекциите му у нас

maintext:
Соня Йончева
Фотограф: Юлия Лазарова
Българската оперна певица Соня Йончева ще изпълни главната роля в операта "Норма" от Винченцо Белини, с която ще бъде открит сезона в "Ковънт гардън". Спектакълът ще бъде излъчен и в кината от веригата "Арена" на 2,5 и 6 ноември, стана известно в предаването "Денят започва с култура" на БНТ.
От началото на ноември до края на юли българските зрители от цялата страна ще могат да видят 6 опери и 6 балета малко след поставянето им на сцената на "Ковънт Гардън".
През годините образът на Норма в едноименната творба е поверяван на някои от най-значимите оперни певици - Мария Калас, Джоан Съдърланд и Монсерат Кабайе. Режисьор на сегашната постановка е Алекс Оле от каталунската театрална група La Fura dels Baus, известна с нестандарните си интерпретации и с това, че включва публиката в своите представления.
Прожекциите в България продължават с "Така правят всички" от Волфганф Амадеус Моцарт (23, 26, 27 ноември), балетите "Анастасия" (14, 17, 18 декември) и "Лешникотрошачката" (4, 7 , 8 януари), с която кралската опера отбелязва 90-годишнината на творбата.
Балетният спектакъл Woolf work, носител на награда "Оливие" за дебютно танцувално произведение ще бъде излъчен на 22, 23 и 26 март. Постановката е дело на един от най-успешните хореографи в кралската опера - Уейн Макгрегър, а в основата й са текстове на Вирджия Улф.
Програмата приключва с операта "Отело" от Джузепе Верди, която ще бъде излъчена в кината в България на 26, 29 и 30 юли. Билетите за прожекциите са вече в продажба на страницата на кино "Арена" , където е и пълната програма на спектаклите.


title: Намаление по български

maintext:
Ето на какво се казва намаление по български. Това е снимка от намалението на голяма чешка марка за дрехи. обявила на витрината си с гоооолеми букви 50 процента намаление на нова колекция. Еми това е намалението - от 44 лева на 49 лева. На закупилите честито!
Фотограф: Бобчо


title: Агенцията по храните проверява случай на хранително отравяне в училищен стол в Кърджали

maintext:
Фотограф: Надежда Чипева
Областната дирекция по безопасност на храните в Кърджали проверява случай за съмнение за хранително отравяне на 15 деца, съобщиха от Българската агенция за безопасност на храните. Учениците са се оплаквали от стомашно неразположение, в болница са били приети 11 от тях. Изписани са в неделя.Инспекторите към агенцията по храните са направили проверка в училищния стол, като са взели проби за лабораторно изследване от храната, която са консумирали децата за наличие на стафилококи, салмонела и листерия. В училището са били приготвени 210 порции. Взети са проби и от контактните повърхности и посудата от кухнята, както и от персонала на детското заведение.Ученическия стол е затворен до изясняване на случая. Първите резултати ще станат готови най-рано в четвъртък.


description: Парламентът прие на второ четене поправки в Закона за Военната полиция, с които се въвеждат технически изменения, а не се дават повече правомощия на служителите й.

title: Парламентът прие технически поправки за Военната полиция, без да променя правата ѝ

maintext:
По този начин и във връзка със закриване на наблюдението на Комитета на министрите към Съвета на Европа за непропорционалната употреба на огнестрелно оръжие, се отговаря на необходимостта от промяна на законовата уредба, регламентираща "абсолютната необходимост" при употребата на огнестрелно оръжие от Военната полиция Това, от една страна, ще защити правата на "потенциалните нарушители", като съдейства за запазване на живота и здравето им, а от друга страна, допринася за увереността при изпълнението на служебните задължения от органите на службата.По този начин и във връзка със закриване на наблюдението на Комитета на министрите към Съвета на Европа за непропорционалната употреба на огнестрелно оръжие, се отговаря на необходимостта от промяна на законовата уредба, регламентираща "абсолютната необходимост" при употребата на огнестрелно оръжие от Военната полиция Детайлно се регламентират случаите и възможностите за употреба на оръжие и помощни средства от органите на служба "Военна полиция" и военнослужещите от военнополицейските формирования, като безусловно се въвежда принципът на "абсолютната необходимост".
Парламентът прие на второ четене поправки в Закона за Военната полиция, с които се въвеждат технически изменения, а не се дават повече правомощия на служителите ѝ, съобщи БГНЕС. Вносител на законопроекта е Министерският съвет, който посочва като мотиви за измененията промените в нормативната уредба, която се отнася до сектора за сигурност, отбраната и обществения ред, както и разписване в закона за някои правомощия на Военната полиция, които досега са били уредени в подзаконови нормативни актове.Пример за техническа поправка има в разпоредбата, която позволява на служителите на Военна полиция да използват физическа сила и помощни средства. Според приетите днес промени това ще става при абсолютна необходимост. Досега това беше възможно само ако те не могат да изпълнят служебните си задължения по друг начин.Сред реалните промени са въвеждане на възможността на Военна полиция да поставя временни или постоянни заграждения около охранявани от тях стратегически обекти. Тези обекти се определят от министъра на отбраната.Промените в закона прецизират норми, свързани с оперативно-издирвателната дейност на службата, дейностите по охрана и ескорт, употребата на оръжие, помощни средства и физическа сила от органите на службата, действия, свързани с полицейската регистрация и идентификацията.


description: Нов анализ на 23 изследователи сочи, че 17 от пиесите на барда са писани в съавторство с някой друг.

title: "Оксфорд" официално обяви Кристофър Марлоу за съавтор на Шекспир

maintext: Съвременникът на Уилям Шекспир Кристофър Марлоу ще се появи редом до великия бард като автор на пиесите за Хенри IV върху ново издание на Oxford University Press, предаде "Гардиън".Университетското издателство се позовава на работата на 23 учени, анализирали творчеството на барда със съвременни методи на компютърната лингвистика. Според тях присъствието на Марлоу личи "ярко и ясно" в трите исторически драми, не само като влияние, но и като почерк.Нещо повече - учените смятат, че 17 от 44-те пиесите на Шекспир, или около 20%, са писани в съавторство с други хора. Така например комедията "Добрият край оправя всичко" е "довършена" от драматурга Томас Мидълтън на базата на по-ранен текст на Шекспир. Откритията на екипа ще бъдат отбелязани в най-голямото, пълно и анотирано издание със съчинения на поета New Oxford Shakespeare, чийто първи том трябва да излезе тази седмица.Според един от ръководителите на проекта Гари Тейлър от Университета във Флорида компютърният текстои анализ може да раздели "пластовете" на авторството на Шекспир и Марлоу. Един от анализираните фактори е честотата на дадени думи в произведенията на двамата автори в различни периоди. Така например учените твърдят, че простичката дума tonight (довечера) е била използвана изключително от Шекспир в периода до 1600 г., докато много други думи и фрази не са присъщи на барда.Според други учени Карол Рътър от Университета в Уоруик обаче марката на Оксфорд не е достатъчна, за да сложи точка на поне 300-годишния Шекспиров въпрос. "Убедена съм, че Шекспир е работил в съавторство с много хора, но би било изненадващо Марлоу да е сред тях. По това време той е нещо като звезда на драматургичния небосклон. Защо ще си сътрудничи с неизвестен актьор", пита тя."Много по-вероятно е да е започнал кариерата си като актьор и да е сътрудничил със своите колеги от сцената - чиито глави така или иначе са били пълни с думите на Марлоу", отбелязва Рътър. Според професора хипотези като тази за Марлоу затвърждават една доста ограничена представа за ранната модерна драматургия.Четирите тома от поредицата New Oxford Shakespeare ще се появят между 27 октомври и декември и ще включват пълните му съчинения в оригиналени осъвременен правопис, обяснителни бележки, есета и подробна библиография, касаеща новото изследване.


title: "Локомотив" (Пловдив) планира временна трибуна на мястото на "Бесика"

maintext:
[LAP.bg]
"Локомотив" (Пловдив) планира да направи временна трибуна на мястото на "Бесика", съобщава БТА. Решението е тя да е за около 1200 зрители.Идеята е да се изгради трибуна по подобие на стадиона в Ловеч в очакване на същинското строителство.За да се осъществи планът, общината ще трябва да бъде уведомена като собственик на стадиона, но няма да се изискват разрешителни за строеж.Впоследствие, когато започнат строителните работи, трибуната ще може да бъде преместена на някое от помощните игрища в спортния комплекс. Друга възможност е да бъде демонтирана и транспортирана до Говедарци, където собственикът на клуба Христо Крушарски изгражда терени за нуждите на отбора.Трибуна "Бесика" беше съборена с цел изграждане наново през пролетта на 2013 г. Впоследствие имаше обещания за построяването ѝ, но до момента това не се е случило.


title: Здравната каса ще може едностранно да прекратява договори по отделни клинични пътеки

maintext:
Фотограф: Юлия Лазарова
за работа по отделни клинични пътеки
Здравната каса ще има правото да прекратява договорис болници и отделения, както и със специалисти в извънболничната помощ, в случай че установи нарушения. Това е заложено в проектозакона за бюджета на НЗОК за 2017 г., което ще се отрази и в Закона за здравното осигуряване, пише "Капитал" За основание за прекратяване на договора може да се приеме фиктивно отчетената дейност, т.е. фалшифициране на документацията за лекуван пациент и прегледи и манипулации, за които няма медицинско основание. Ще има санкции също и за оказване на недостатъчна медицинска помощ, застрашаваща здравето и живота на пациента, както и за системна неудовлетвореност на пациентите от лечебното заведение.В момента касата не може да прекрати отношенията с партньорите си, докато не ги осъди и не докаже нелоялността им. Новият текст ще й позволи да взима това решение едностранно, а за лечебните заведения ще остане опцията да обжалват в съда постфактум. Докато съдът се произнесе обаче, няма да могат да приемат пациенти по съответната клинична пътека.Юристи коментират пред "Капитал", че предварителното изпълнение на заповедите за прекратяване на договори може да бъде използвано за репресия над лечебните заведения и може да застраши тяхната финансова сигурност. Защото дали една дейност е извършена при наличие или липса на медицински индикации е спорен въпрос, който в съда се разрешава с помощта на съдебномедицински експертизи. Но докато трае делото, болницата няма да може да работи в едно цяло направление, съответно и да получава заплащане.Дори впоследствие заповедта да бъде отменена от съда, това няма да промени обстоятелството, че докато е обжалвало, лечебното заведение не е получавало приходи по клиничните пътеки, по които договорът е прекратен. Вярно е, че болницата може да търси обезщетение за вреди, настъпили от незаконосъобразния акт, но тя трябва да докаже пропуснатите ползи, но това в здравеопазването е много трудно осъществимо.В проектобюджета, който вече е одобрен от надзорния съвет на касата, пише, че през 2017 г. се предвиждат 3.032 млрд. лв., или с 222 млн. повече средства за здравни плащания. В тях обаче няма увеличение на парите за лични лекари, специализирана помощ, извънболнични лабораторни изследвания и медицински изделия, пише "Капитал". Увеличаване на плащанията ще има само за лекарства - с общо 83 млн. и за болнична помощ – със 136 млн. лв. Лек ръст ще има и при средствата, които се отделят за плащане на лечението на български граждани в други страни от ЕС, за които в момента касата дължи над 190 млн. лв.